Wilaiwan Hua Hin


ร้านชื่อไทยๆ  วิไลวรรณ  หัวหิน ที่ดูไม่คุ้นตา เท่าชื่อร้านที่เป็นภาษาอังกฤษ Wilaiwan Hua Hin  ร้านนี้ไม่ได้เป็นร้านเก่าแก่  ที่อยู่คู่เมืองหัวหินมานาน แต่ก็ถือว่าเป็นร้านดังร้านนึงของหัวหินเลย ร้านนี้ได้รับความนิยม จากคนกรุงเทพซะมากกว่า คนพื้นเมืองหัวหิน 

บรรยากาศร้าน Wilaiwan Hua Hin เป็นบ้านแต่งแบบ American Cottage สีฟ้าพาสเทลอ่อนๆ แต่พอไปกลางคืนแล้วดูเหมือนหลังสีขาวครับ ร้านนี้มีที่นั่งรองรับ ทั้งด้านในร้านและนอกร้านครับ แต่ข้อเสียของนอกร้าน ถ้ามาตอนกลางวันก็ร้อนมากๆ แต่ถ้ามากลางคืนยุงก็เยอะมากๆด้วย แต่ที่ร้านก็มีหลากหลายมุม ให้ลูกค้าถ่ายรูปเล่นด้วย 

ร้านนี้มีลูกค้าหมุนเวียนมาทั้งวันเลยครับ เพราะนอกจากเมนูอาหารที่ให้เลือกหลากหลายแล้ว ยังมีชา กาแฟ รวมถึงขนมเค้กหลากหลายด้วยครับ 

ผมไปทานค่อนช้างมืดแล้ว เลยได้แต่ลองขนมของทางร้านครับ ไม่ได้ลองเมนูหลักเลย และขนมที่ขึ้นชื่อ ที่ถือเป็น Best Seller ของทางร้าน และคนสั่งเยอะของร้านนี้ก็เป็น 

1. Fresh Orange Chiffon Cake เค้กส้ม (80 บาท) เนื้อเค้กเบามากๆ เนียน นุ่มดี กลิ่นส้มหอมชัดเจน รสรวมๆออกหงาน อมเปรี้ยว เสิร์ฟมากับวิปปิ้งครีม ราดด้วยซอสส้ม เอามาช่วยตัดรสเปรี้ยวออกไปได้อีกหน่อยครับ

2. Chocolate Mousse Cake (125 บาท) เป็นเค้กอีกชนิดที่ผมชอบทานมากๆ เพราะโดยส่วนตัวชอบทานช็อคโกแลตอยู่แล้วด้วย ที่นี่ทำออกมาไม่หวานมาก ติดขมบางๆด้วย อร่อยดี 

[ พิกัดร้าน Wilaiwan Hua Hin ]

ร้านนี้อยู่บนนทางที่จะไปเขาตะเกียบ เลยตลาด Cicada มาเล็กน้อย แล้วร้านอยู่ขวามือเลยครับ เห็นเด่นชัดมากๆ ที่ร้านมีที่จอดรถให้ไม่เยอะมากนะครับ ถ้าเต็ม ต้องอาศัยจอดข้างทางเอา 
เวลาเปิดร้าน : 09:00 - 21:00
โทร : 032-536442 , 081-802-2244
Facebook : https://www.facebook.com/wilaiwan.huahin2012/

